杜旻

杜旻（），字德仁，别號秋山，直隸山陽縣人，錦衣衛官籍。明朝政治人物。

 生平 
弘治五年（1492年）壬子科順天府鄉試第十一名舉人。弘治六年（1493年）中式癸丑科會試第一百十五名，三甲第十名進士。授行人司行人，三奉使命，十四年四月选授四川道試御史，十七年巡按陕西甘肃，丁外艰归。服阕，掌河南道，正德四年（1509年）九月升山东按察司佥事，兵备临清，六年三月賊攻山東金鄉縣，分守參政史學与分巡僉事杜旻棄城而逃，被巡鹽御史高公韶上疏弹劾，二人被錦衣衛戴至京城鞫治，落職為民。十二年二月杜旻奏辯職非守土，都察院議覆，令降一級別用，左遷河南鄭州知州。再丁内艰，服阕，轉河南府同知，嘉靖初官至大同府知府，三年（1524年）七月升河東陕西都轉運鹽使司運使，在任一年，致仕歸。嘉靖二十一年卒，享年七十二。

 家族 
曾祖杜保，南京留守右衛千戶；祖父杜方，贈千戶；父杜春，號友雲，以武功占籍錦衣衛，累官至副千戶。前母陳氏、楊氏；母江氏，封宜人。具庆下。兄杜昇，號松軒，襲錦衣衛副千户。從兄亨、義、昱、禮。弟昶。侄子杜承宗，登庚辰武舉，晋官錦衣衛指挥管卫事。杜承文，登戊子科舉人，历官河间府同知。次承章、承恩。

参考文献
《明故太中大夫河東陝西都轉運鹽使司運使杜公墓誌銘》賜進士出身太僕寺卿直文渊阁侍经筵预修國史玉牒嘉禾張文憲撰文賜進士第奉政大夫光禄寺少卿前行人司行人奉使琉球賜一品服古口高澄書序賜進士出身文林郎廣東道監察御史奉敕督理北畿學政濟南謝九儀篆盖

M
Category:明朝行人司行人
Category:明朝山东按察司佥事
Category:明朝大同府知府
Category:明朝河东盐运使
Category:明朝四川道監察御史
Category:明朝鄭州知州
Category:明朝河南府同知
Category:锦衣卫